Tembung "tan nglenggana" ing ukara kuwi tegesé "ora mbadal (préntah)", "ora mingkuh", utawa "ora suthik". Dadi, "tan nglenggana" iku padha karo "manut" utawa "miturut". Tembung "lenggana" (ing basa Jawa Kuna) iku asalé saka basa Sangsekerta lan tembung wod "langh". Tembung wod iki bisa didhapuk tembung-tembung, umpamané "langhayati", "langhita", lan "langhya". Tembung "langhya" ing basa Jawa Kuna mengku teges meh padha karo tembung "langgana" "(langghana)", ya iku "nampik (préntah)" utawa "mbadal (dhawuh)".